Bylio ežeras
Bylio ežeras arba Bjeno ežeras (vok. Bielersee, pranc. Lac de Bienne) – ežeras Šveicarijoje, Berno kantone, ~20 km į šiaurės vakarus nuo Berno, Juros kalnų pietrytinėje papėdėje, 429 m aukštyje virš jūros lygio. Gylis siekia 74 m. Per ežerą prateka Reino intakas Arė (nukreipta XIX a., kad būtų sumažinti potvyniai). Protaka jungiasi su Nešatelio ežeru. Yra Šv. Petro sala (dabar virto pusiasaliu) su vienuolynu. Bylio ežeras laivuojamas. Šiaurės rytiniame krante įsikūręs Bylio miestas.